**La Religieuse** (saks. *Die Nonne*; kansainvälisesti *The Nun*) on vuonna 2013 ensi-iltansa saanut Guillaume Nicloux’n ohjaama ranskalais-belgialais-saksalainen draamaelokuva, jonka pääosia näyttelevät Pauline Étienne, Isabelle Huppert, Louise Bourgoin, Martina Gedeck ja Françoise Lebrun.

*La Religieuse* perustuu Denis Diderotin samannimiseen romaaniin *La Religieuse* (1796), jonka pohjalta Guillaume Nicloux ja Jérôme Beaujour sovittivat elokuvan käsikirjoituksen. *La Religieuse* -romaanin ensimmäinen filmatisointi, ranskalainen draamaelokuva *Nunna* (ransk. *La Religieuse* tai *Suzanne Simonin, la Religieuse de Diderot*, 1966), oli Jacques Rivetten ohjaama. *La Religieusen* tuottajina olivat Sylvie Pialat ja Benoît Quainon. Elokuva sai ensi-iltansa vuoden 2013 Berliinin elokuvajuhlilla, missä Guillaume Nicloux oli ehdokkaana pääkilpailussa parhaan elokuvan Kultaisen karhun saajaksi.

Juoni
-----

**Varoitus:  Seuraava kirjoitus paljastaa yksityiskohtia juonesta.**
1760-luvun Ranskaan sijoittuva *La Religieuse* kertoo 16-vuotiaasta Suzanne Simoninista (Pauline Étienne), jonka keskiluokkaiset vanhemmat (Martina Gedeck ja Gilles Cohen) lähettävät hänet nunnaluostariin vastoin hänen tahtoaan. Suzanne joutuu luostarissa täysin erilleen muusta yhteiskunnasta ja alkaa kapinoida alistavaa ja piinaavaa luostaria vastaan. Kun hän saa tietää olevansa avioton lapsi, hänellä ei ole muuta vaihtoehtoa kuin sovittaa äitinsä synnit ryhtymällä nunnaksi. Pian Suzanne haluaa paeta uskonnolliselta tieltä ja yrittää purkaa valansa, kun hänelle lohtua ja piristystä tuonut abbedissa (Françoise Lebrun) kuolee. Abbedissan seuraaja sisar Christine (Louise Bourgoin) osoittautuu sadistiseksi ja julmaksi abbedissaksi, joka nöyryyttää Suzannea pahimmilla mahdollisilla tavoilla. Suzanne saa lopulta siirron Saint-Eutropen luostariin, jonka abbedissa (Isabelle Huppert) luo hänen kanssaan rakastavan siteen – sopimattomalla tavalla.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Pauline Étienne  | … |  Suzanne Simonin
  |
|  Isabelle Huppert  | … |  Saint-Eutropen abbedissa
  |
|  Louise Bourgoin  | … |  sisar Christine, abbedissa
  |
|  Martina Gedeck  | … |  rouva Simonin
  |
|  Françoise Lebrun  | … |  madame de Moni, abbedissa
  |
|  Agathe Bonitzer  | … |  sisar Thérèse
  |
|  Alice de Lencquesaing  | … |  sisar Ursule
  |
|  Gilles Cohen  | … |  herra Simonin
  |
|  Marc Barbé  | … |  isä Castella
  |
|  François Négret  | … |  mestari Manouri
  |
|  Lou Castel  | … |  Lassonin paroni
  |
|  Nicolas Jouhet  | … |  pappi Sainte-Marie
  |
|  Pascal Bongard  | … |  arkkidiakoni
  |
|  Pierre Nisse  | … |  Croismaren markiisi
  |

 | 

|  |  |  |
| --- | --- | --- |
|  Fabrizio Rongione  | … |  isä Morante
  |
|  Garance Clavel  | … |  sisar Bénédicte
  |
|  Jean-Yves Dupuis  | … |  Célestin
  |
|  Héloïse Jadoul  | … |  Armelle Simonin
  |
|  Gaéline Kalis  | … |  Lucie Simonin
  |
|  Sandra Squillace  | … |  sisar Suzanne
  |
|  Lisa Lacroix  | … |  sisar Lucie
  |
|  Stéphane Bissot  | … |  sisar Michelle
  |
|  Alexia Depicker  | … |  sisar Camille
  |
|  Éloïse Dogustan  | … |  sisar Pauline
  |
|  Isabelle Defossé  | … |  sisar Eléonore
  |
|  Muriel Bersy  | … |  sisar Pascale
  |
|  Noémie Dujardin  | … |  sisar Catherine
  |
|  Catherine Grosjean  | … |  sisar Justine
  |

 |

Tuotanto
--------

*La Religieusen* kuvaukset alkoivat 24. tammikuuta 2012 ja päättyivät 12. maaliskuussa 2012. Elokuva kuvattiin Ranskassa ja Saksassa noin 5,5 miljoonan euron budjetilla. Ranskassa elokuvan kuvauspaikkoina olivat Château de Fléchèresin linna Fareinsin kunnassa ja Chartreuse de Pierre-Châtelin linnoitettu luostari Virigninin kunnassa Ainin departementissa sekä Château du Passagen linna Le Passagen kunnassa Isèren departementissa. Saksassa elokuvan kuvauspaikkoina olivat Baden-Württembergin osavaltiossa sijaitsevat Maulbronnin luostari Maulbronnin kaupungissa ja Bronnbachin luostari Wertheimin kaupungissa. Elokuvan tuotantoyhtiöinä olivat ranskalainen Les films du Worso, belgialainen Versus Production ja saksalainen Belle Epoque Films.

*La Religieusen* virallinen ranskalainen traileri julkaistiin 1. helmikuuta 2013. Elokuvan virallinen saksalainen traileri julkaistiin 23. syyskuuta 2013.

Julkaisu ja vastaanotto
-----------------------

*La Religieuse* sai ensi-iltansa Berliinin elokuvajuhlilla Saksassa 10. helmikuuta 2013. Elokuva sai teatteriensi-iltansa Ranskassa ja Belgiassa 20. maaliskuuta 2013. Elokuvan Saksan teatteriensi-ilta oli 31. lokakuuta 2013. Le Pacte oli elokuvan teatterilevittäjänä Ranskassa, O’Brother Distribution Belgiassa ja Camino Filmverleih Saksassa. Elokuva keräsi teatterikierroksensa aikana Ranskassa 240 036 ja Saksassa 9 180 katsojaa.

*La Religieuse* on saanut elokuvakriitikoilta lähinnä myönteisen vastaanoton. Rotten Tomatoes -sivuston mukaan 75% kriitikoista on antanut elokuvalle positiivisen arvosanan 5,9/10 keskiarvolla. Keräys perustuu 12 arviointiin. 137 käyttäjästä 59% on antanut elokuvalle positiivisen arvosanan 3,3/5 keskiarvolla. Metacritic-sivuston mukaan neljän arvostelun perusteella elokuva on saanut 51 pistettä sadasta mahdollisesta. Internet Movie Databasen 1 175 käyttäjää on antanut elokuvalle keskiarvon 6,5/10.

*La Religieuse* julkaistiin Ranskassa DVD:lle 4. syyskuuta 2013. Elokuva julkaistiin Saksassa niin DVD:lle kuin blu-rayllekin 10. huhtikuuta 2014.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Magritte | Paras naispääosa | Pauline Étienne | Voitto |
| Paras ulkomaalainen yhteistuotantoelokuva | *La Religieuse* | Ehdokkuus |
| César | Lupaavin naisnäyttelijä | Pauline Étienne | Ehdokkuus |
| Lumières | Lupaavin nuori naisnäyttelijä | Pauline Étienne | Ehdokkuus |
| Berliinin elokuvajuhlien Kultainen karhu | Paras elokuva | Guillaume Nicloux | Ehdokkuus |
| Chicagon elokuvajuhlien yleisöpalkinto | Paras elokuva | Guillaume Nicloux | Ehdokkuus |
|

Lähteet
-------

1. ↑  THE NUN *cineuropa.org*. Cineuropa. Viitattu 1.5.2017. (englanniksi)
2. 1 2 3 4 5 6 7 8 9 10 11  LA RELIGIEUSE *allocine.fr*. AlloCiné. Viitattu 1.5.2017. (ranskaksi)
3. 1 2 3 4 5  La Religieuse *unifrance.org*. UniFrance. Viitattu 1.5.2017. (ranskaksi)
4. ↑  FILM FILE: Competition La Religieuse / The Nun / Die Nonne *berlinale.de*. Berlinale.  Arkistoitu 31.12.2016. Viitattu 1.5.2017. (englanniksi)
5. 1 2 3  La religieuse (2013) *imdb.com*. IMDb. Viitattu 1.5.2017. (englanniksi)
6. 1 2  La Religieuse (PDF) *rhone-alpes-cinema.fr*. Rhône-Alpes Cinéma.  Arkistoitu 4.3.2016. Viitattu 1.5.2017. (ranskaksi)
7. 1 2  LA RELIGIEUSE *jpbox-office.com*. JP’s Box-Office. Viitattu 1.5.2017. (ranskaksi)
8. 1 2 3 4 5  DIE NONNE *filmstarts.de*. Filmstarts. Viitattu 1.5.2017. (saksaksi)
9. 1 2  Die Nonne *zelluloid.de*. Zelluloid.  Arkistoitu 12.7.2017. Viitattu 1.5.2017. (saksaksi)
10. 1 2 3  LA RELIGIEUSE (THE NUN) (2013) *rottentomatoes.com*. Rotten Tomatoes. Viitattu 1.5.2017. (englanniksi)
11. ↑  The Nun *metacritic.com*. Metacritic. Viitattu 1.5.2017. (englanniksi)

Aiheesta muualla
----------------

* *La Religieuse* Internet Movie Databasessa. (englanniksi)
* *La Religieuse* AllMoviessa. (englanniksi)
* *La Religieuse* AlloCinéssä (ranskaksi)
* *La Religieuse* UniFrancessa (ranskaksi)
* *La Religieuse* JP’s Box-Officessa (ranskaksi)
* *La Religieuse* Rotten Tomatoes -sivustolla (englanniksi)
* *La Religieuse* Metacriticissä (englanniksi)